《里山涧》
清代·王抱承

里山涧水天上来，轰轰震响雷为推。前驱迸遏后推发，何独瞿塘滟滪堆。

有客死嫌词未切，我将眼见为君说。黄梅时节雨翻盆，西山北山水直趺。

顷刻山中化作湖，银涛雪浪纵横铺。黄龙大涧号自昔，吸入通身一日敷。

十日五日势不煞，一里二里涧澎湃。岂比涓涓地上流，我道天来何足怪。

作者简介：王抱承（1631-1704），字果延，号补斋，晚自号溪南遗老，无锡开化乡人。清顺治八年秀才，工诗，有《补斋集》。